**MWAKICAN JOINT EXAM TEAM**

**KISWAHILI**

**MUHULA WA PILI - 2015**

**KIDATO CHA KWANZA**

JINA ……………………………………….. ADM …………… CLASS ……………

**UFAHAMU (ALAMA 15)**

***Soma kifungu kifuatacho kasha ujibu maswali yanayofuata***

**Madhara ya sigara**

Chimbuko la kuonekana kwa madhara ya tumbaku ilikuwa mwaka 1598 A.D. Madhara yake yaligundulika wakati ambapo makala ya kwanza ya kiafya iliandikwa nchini Uingereza ikieleza madhara ya sigara. Baada ya hapo zilifuatia tafiti mbalimbali zilizoendelea kugundua na kuelezea madhara yatokanayo na matumizi ya bidhaa za tumbaku kwa binadamu. Matokeo ya tafiti hizo yaliwezesha baadhi ya nchi kama vile Denmark, Uholanzi na Sweden kutunga sheria zinazozuia matumizi ya sigara. Katika sura ya pili, baadhi ya serikali zilikwazwa kiuchumi kwa kukosa pato la kodi zitokanazo na sigara na bidhaa zingine za tumbaku.

Mashirika na kampuni zinazojishughulisha na uzalishaji na uuzaji wa sigara hutenga fungu kubwa la fedha kwa ajili ya kutangaza bidhaa hiyo hatari kwa afya ya mwanadamu. Kila mwaka, Shirika la Afya Ulimwenguni hutenga siku maalumu ya kuelimisha jamii kuhusu athari za kiafya na madhara yatokanayo na matumizi ya tumbaku. **Maadhimisho** hayo hufanyika kila Mei 30 ya mwaka na kauli mbiu ya mwaka huu ilikuwa “Mkinge mwanamke kuwa mteja au kutumiwa kama mhamasishaji wa bidhaa zingine za tumbaku’.

Takwimu za shirika hilo zinabainisha kuwa asilimia 90 ya wavutaji sigara wameanzia umri wa miaka 18. Pia zimebainisha kuwa, kwa kila sekunde ipitayo, wastani wa mtu mmoja anafariki kutokana na madhara ya tumbaku. Inakadiriwa kuwa ifikapo mwaka 2025, vifo vitaongezeka kwa asilimia 70. Utafiti umebainisha ifikapo mwaka 2030, watu milioni 10 watakuwa wamefariki kutokana na kuvuta sigara.

Uvutaji sigara unasababisha magonjwa mengi kama vile saratani ya mapafu, wendawazimu, **kupooza,** matatizo ya mfumo wa hewa, kutoboka utumbo, kunyonyoka nywele, kupungua kwa nguvu za kiume, maradhi ya ngozi na kadhalika. Madhara ya tumbaku hayajitokezi mara moja. Huchukua kipindi kirefu hata miaka 30, hali inayowafanya wengi kufumbia macho tahadhari iliyopo, wakiendelea kuteketezwa na uvutaji sigara. Anayevuta sigara huathirika mapafu kutokana na moshi na tindikali – aina ya kaboni iliyomo kwenye tumbaku inayomzuia kupumua na mapafu yake huanza kutunga usaha. Hali hiyo huchangia mtu kupata athari nyinginezo kama vile kichomi, kifua kikuu na saratani. Chembechembe ya nikotini iliyomo katika tumbaku ni hatari kwa mvutaji kwani humpotezea mtu hamu ya kula na anapata maumivu makali ya tumbo.

Wakati wote, mvutaji sigara hutoa harufu mbaya mdomoni, hali ambayo haipendezi katika maisha ya mwanadamu, na pia, huwa anawadhuru wengine. Mtu huyo anapopumua huchafua mazingira kwa kupumua hewa chafu na mbaya zaidi ambayo huwadhuru watu walio karibu naye kama vile mwenza katika ndoa (mke au mume), watoto au marafiki.

Inaelezwa kuwa sigara huathiri akili ya mwanadamu kutokana na kuwepo kwa chembechembe za ulevi. Hali hiyo ipo zaidi mtu anapotumia sigara kwa mara ya kwanza kabisa. Utafiti wa kitaalamu umethibitisha watoto wanaolelewa katika mazingira ya wazazi wanaotumia sigara kuathirika mishipa inayosafirisha damu kwenda katika moyo. Hali hiyo husababisha kuharibika kwa mfumo wa usafirishaji damu mwilini kwa watoto hao na mwishowe wanakuwa wahanga wa maradhi tofautitofauti.

Katika sura ya pili ya kisaikolojia, watoto wanaokaa na wazazi wanaovuta sigara huishia kuifuata tabia hiyo na huo ndio huwa mwanzo wa kudhoofika kwa maadili. Kwa wajawazito, sigara ina madhara kama vile kuathiri ukuaji wa mimba na kondo la nyuma au *placenta* kwa Kiingereza na kushindwa kusafirisha chakula vizuri kutoka kwa mama kwenda kwa moto. Madhara mengine ni moto kuzaliwa na uzito pungufu, hivyo kuathiri ukuaji wake. Kwa hivyo, ni vyema kufahamu kuwa ingawa sigara ni bidhaa inayotumiwa kama uraibu wakati wa kuivuta, madhara yake ni janga kubwa linalopaswa kupigwa vita bila kuchoka.

*Maswali*

1. Madhara ya sigara yalionekana mwaka gani ? (alama 1)
2. Ni nchi gani zilizokuwa za kwanza kubuni sheria mpya kuhusu uvutaji wa sigara ? (alama 1)
3. Uvutaji wa sigara una athari gani kwa anayevuta ? (alama 5)
4. Watoto wanaathiriwa vipi na sigara ? (alama 4)
5. Thibitisha kwamba uvutaji sigara hugharimu pesa nyingi. (alama 2)
6. Eleza maana ya msamiati ufuatayo kama ulivyotumiwa katika kifungu. (alama 2)
7. Kupooza
8. Maadhimisho

**LUGHA - SEHEMU B**

1. **Kwa kuzingatia jinsi ya kutamka sauti za kswahili ni nini tofauti kati ya (alama 2)**
2. Irabu
3. Konsonanti
4. **Eleza maana ya dhana hizi ( alama 2)**
5. Kiimbo
6. Shadda
7. **Taja vipashio vine vya lugha (alama 4)**
8. **Andika sentensi zifuatazo katika hali timilifu (alama 2)**
9. Mabati yananunuliwa
10. Baba atakwenda dukani
11. **Kanusha sentensi zifuatazo (alama 3)**
12. Nchi za Afrika mashariki zalemewa na madeni.
13. Mbu amemuuma mtoto.
14. Baba ameandika barua ndefu.
15. **Zigeuze sentensi zifuatazo ziwe katika wakati uliopita (alama 2)**
16. Unapendelea kula nyama siku hizi.
17. Opiyo alipenda kujiingiza katikati kama mchuzi wa ugali.
18. **Andika kwa wingi (alama 2)**

(i)Maziwa ya mtoto yalimwagwa na paka yule.

(ii)Uvivu wa Juma unakera.

1. **Akifisha sentensi zifuatazo (alama 2)**

(i)nenda sokoni ukaninunulie sukari maziwa na mkate

(ii)Maadam umeshafika tuanze mkutano

1. **Kamilisha jedwali lifuatalo kwa kuandika viambishi mwafaka kulingana na kitenzi (alama 5)**

|  |  |  |  |  |  |  |
| --- | --- | --- | --- | --- | --- | --- |
| Kitenzi | Nafsi | Wakati | Kirejeshi | Kitendwa | Mzizi | kiishio |
| Aliyelima  Aliyempiga  Anaoupanda  Alipika  Nitavileta |  |  |  |  |  |  |

1. **Taja vipera vya fasihi simulizi (alama 2)**
2. **Onyesha vielezi katika sentensi zifuatazo (alama 2)**

Mama amepika chai tamu sana

Nitakutembelea kesho jioni

1. **Nyambua vitenzi vifuatavyo katika kauli ya kutendwa (alama 4)**

Piga -

Jenga –

Fagia –

Chora -

1. **Taja na ueleze dhima ya lugha (alama 2)**
2. **Andika sentensi zifuatazo katika hali ya mazoea (alama 2)**
3. Mchoraji yule anachora picha nzuri
4. Mpishi atapika chakula kitamu
5. **Bainisha maneno katika sentensi zifuatazo. (alama 4)**

Salaala ! Majangili wamewaua ndovu kumi leo asubuhi

Wale watafungwa

**FASIHI (ALAMA 15)**

Taja majukumu matano ya fasihi ya kiswahili (alama 5)

Taja tofauti ya fasihi simulizi na fasihi andishi (alama 10)

**ISIMU JAMII (ALAMA 10)**

Nunua sabuni mpya ya GRESHA. *It is new !* Harufu yake ni *poa,* inadumu siku yote, inalainisha ngozi. Ng’arisha nguo zako na sabuni ya GRESHA. GRESHA sabuni *poa !* Bei yake ni nafuu; shilingi 20/= tu. Kila mtu ainunua.

*Maswali*

1. Hii ni lugha gani ? (alama 2)
2. Eleza sifa za lugha hii. (alama 8)

**Insha (Aalama 20)**

Andika insha itakayomalizikia kwa maneno haya ……………. “Nilipopokea mezani chakula kitamu nilikumbuka maisha magumu niliyoyapitia, nikatambua kuwa si rahisi kupata chakula kama hicho bila juhudi maishani.”

**MWAKICAN JOINT EXAM TEAM**

**MUHULA WA PILI**

**KINDATO CHA KWANZA**

**MARKING SCHEME**

**UFAHAMU (ALAMA 15**)

**MADHARA YA SIGARA.**

1. Mwaka wa 1598 A.D. (ala 1)
2. Denmark, Uholanzi na Sweden (ala 1)
3. (i) Kila sekunda ipitayo mtu mmoja anafariki kutokana na madhara ya tumbaku.

(ii) Uvutaji wa sigara unasababisha magonjwa mengi kama vile saratani ya mapafu, wendawazimu, kupooza, matatizo ya mfumo wa hewa, kunyonyoka nywele, kupungua kwa nguvu za kiume, maradhi ya ngozi na mengineyo.

(iii) Mvutaji sigara hutoa harufu mbaya mdomoni.

(iv) Akili za mvutaji sigara huathirika kutokana na chembechembe za ulevi zilizomo kwenye sigara.

(v) Unaathiri ukuaji wa mimba kwa mama mjamzito. (ala 5)

1. (i) Mishipa inayosafirisha damu katika moyo huathirika.

(ii) Watoto hao huishia kuvuta sigara.

(iii) Wanakosa maadili.

(iv) Watoto wa mvutaji sigara huzaliwa wakiwa na uzito pungufu. (ala 4)

1. (i) Kila mwaka Shirika la afya Ulimwenguni hutenga siku maalumu ya kuelimisha

jamii kuhusu athari za kiafya na madhara yatokanayo na matumizi ya tumbaku.

Pesa hutumika katika maadhimisho haya.

(ii) Pesa nyingi zinatumika kutibu magonjwa yanayotokana na athari za uvutaji sigara.

(iii) Uvutaji sigara husababisha vifo vingi vya watu wanaotegemewa katika jamii. (ala 2)

1. (i) Kupooza – Kukosa hisia katika sehemu ya mwili kama vile mguu au mkono.

(ii) Maadhimisho – Sherehe ya kukumbuka tukio Fulani. (ala 2)

**LUGHA**

1. (i) Irabu ni sauti ambazo hutamkwa bila hewa kuzuiliwa.
2. Konsonanti ni sauti ambazo zinapotamkwa hewa huzuiliwa.
3. (i) Kiimbo ni kupanda na kushuka kwa mawimbi ya sauti mtu anapozungumza.

(ii) Shadda ni mkazo unaowekwa kwenye silabi fulani ya neno ili neno hilo liweze kutokeza maana yake halisi.

(c) (i) Sentensi

(ii) Neno

1. Silabi
2. Sauti

(d) (i) Mabati yamenunuliwa

(ii) Baba amekwenda dukani

(e) (i) Nchi za Afrika mashariki hazilemewi na madeni

(ii) Mbu hajamuuma mtoto

(iii) Baba hajaandika barua ndefu

(f) (i) Ulipendelea kula nyama siku hizo

(ii) Opiyo alipenda kujiingiza katikati kama mchuzi wa ugali

(g) (i) Maziwa ya watoto yalimwagwa na paka wale

(ii) Uvivu wa kina Juma unakera

(h) (i) Nenda sokoni ukaninunulie sukari, maziwa na mkate.

(ii) Maadam umeshafika tuanze mkutano ?

(i)

|  |  |  |  |  |  |
| --- | --- | --- | --- | --- | --- |
| NAFSI | WAKATI | KIREJESHI | KITENDWA | MZIZI | KIISHIO |
| A  A  A  A  ni | li  li  na  li  ta | ye  ye  o  vi | m  u | lim  pig  pand  pik  let | a  a  a  a  a |

(j) (i) Hadithi

(ii) Maigizo

(iii) Ushairi

1. Semi

(k) (i) sana

(ii) Kesho jioni

(l) (i) Pigiwa

(ii) Jengewa

(iii) Fagiliwa

(iv) Chorewa

(m) (i) Humsaidia binadamu kuyaelewa mazingira yake. Tunahitaji lugha ili kuvipa

majina vitu vinavyopatikana katika mazingira yetu kwa mfano: Miti,

viroboto, ng’ombe

(ii) Kupitia kwa lugha binadamu wanaweza kushirikiana na kuwasiliana kwa mema

au mabaya basi kusaidia katika utatuzi wa migogoro.

(iii) Huwezesha ushirikiano baina ya watu binafsi au hata kati ya nchi na nyingine

kwani unategemea mawasiliano ya kimazungumzo ya moja kwa moja au

kwa maandishi.

(n) (i) Mchoraji yule huchora picha nzuri.

(ii) Mpishi hupika chakula kitamu.

(o) Salaala ! Majangili wamewaua ndovu kumi leo asubuhi

I N T N V E E

Wale watafungwa

W T

**FASIHI**

1. Kuelimisha – Fasihi huwa na mafunzo mengi / maadili ya tabia nzuri.
2. Kuburudisha
3. Kuelekeza
4. Kuonya na kushauri
5. Kukuza uwezo wa kufikiri
6. Kuendeleza utamaduni

|  |  |
| --- | --- |
| FASIHI SIMULIZI | FASIHI ANDISHI |
| (i)Huwasilishwa kwa njia ya mdomo  (ii)Huhifadhiwa akilini  (iii)Huweza kubadilishwa msimulizi  anapowasilisha jukwaani.  (iv)Ni mali ya jamii.  (v)Hadhira yake n hai | (i)Huwasilishwa katika maandishi  (ii)Njia ya kuhifadhi ni kwa maandishi  (iii)Maandishi yaliyoandikwa hayabadiliki.  (iv)Ni mali ya mtu binafsi  (v)Hadhira haina mchango wa moja kwa moja. |

**ISIMU JAMII**

1. Ni lugha ya matangazo ya biashara (alama 2)
2. (i) Inatoa habari maalum kwa mfano, kuwa sabuni ya Gresha ni mpya, ina harufu

nzuri, inang’arisha na bei yake ni nafuu.

(ii) Inachanganya msimbo – Kiingereza na Kiswahili kwa mfano ‘It is new!’

(iii) Lugha si sanifu, kwa mfano, *harufu poa.*

(iv) Ina kukariri kwingi ili kusisitiza ujumbe, kwa mfano maneno sabuni *ya* ‘GRESHA’ na

‘*nunua*’ yamekaririwa.

(v) Lugha yake ni nyepesi na inaeleweka kwa urahisi.

1. Huwa na porojo na kelele nyingi ili kuwavutia wateja.
2. Matangazo yanaweza kuandamana na picha na muziki ili kufanya yapendeze na kuvutia zaidi hivyo kila mtu kuvutiwa kununua bidhaa hiyo.
3. Inaweza kuwa na kuhamisha ndimi.
4. Lugha hii hutaja bei ya kile kinachotangazwa. Kwa mfano, *‘Bei yake ni shilingi 20/= tu.’*
5. Ina ushawishi mwingi, kwa mfano, *‘Bei yake ni nafuu’, Kila mtu ainunua’.*
6. Ina chuku sana ili kumvutia mteja. Kwa mfano, *‘inadumu siku yote, inalainisha ngozi.’*

*(*alama 8)

**INSHA**

Mtahiniwa azungumzie maisha yake. Safari ya maisha

1. Awe na shida katika maisha hayo.
2. Afanye juhudi ili kujitoa katika shida hizo.
3. Aweze kupata mafanikio hatimaye.

Atakayeongeza maneno katika kimalizio aondolewa maki 2.

Atakayekosa kutumia maneno yote katika kimalizio aondolewe maki 2.